**ZMLUVA O DIELO**

*uzatvorená v zmysle ustanovení § 536 a nasl. Obchodného zákonníka (ďalej len „zmluva“)*

*medzi zmluvnými stranami:*

**I.**

**Zmluvné strany**

**Objednávateľ: Obec Slovinky**

Sídlo: 053 40 Slovinky 58

IČO: 00 329 550

DIČ: 2021331532

Banka: VUB a.s.

Číslo účtu/IBAN: SK42

Konajúca prostredníctvom: Bc. Gabriela Kopnická, starostka obce

(ďalej ako **„objednávateľ“**)

**a**

**Zhotoviteľ: Sociálny podnik obce Slovinky s. r. o., r.s.p.**

Sídlo: 053 40 Slovinky 58

IČO: 52 648 532

DIČ: 2121103677

IČ DPH: SK2121103677

Banka: VÚB a.s.

Číslo účtu/IBAN: SK 53

Zastúpený: Bc. Gabriela Kopnická, konateľka spoločnosti

(ďalej ako **„zhotoviteľ“** a spolu s objednávateľom ďalej aj ako **„zmluvné strany“**)

**II.**

**Predmet zmluvy**

1. Zhotoviteľ sa zaväzuje vykonať pre objednávateľa dielo „ Oprava oplotenia Vyšný cintorín“. Demontáž pôvodného oplotenia a montáž nového oplotenia pozostáva z prác uvedených v cenovej kalkulácií, ktorá tvorí prílohu tejto zmluvy.
2. Objednávateľ sa zaväzuje dokončené dielo prevziať a zaplatiť za jeho zhotovenie cenu podľa čl. IV.

**III.**

# Čas a miesto plnenia

1.Termíny plnenia predmetu zmluvy :

Začatie stavebných prác : 19.10.2022 Ukončenie stavebných prác : 20.11.2022

2. Miesto plnenia : Vyšný cintorín Slovinky

**IV.**

**Cena a platobné podmienky**

1. Cena za zhotovenie diela podľa podmienok tejto zmluvy je stanovená dohodou zmluvných

strán v súlade s ustanovením zákona č. 18/1996 Zb. o cenách v znení neskorších predpisov

podľa cenovej kalkulácie nasledovne :

Cena diela bez DPH 2 593,15

DPH 10 % 259,32

Spolu s DPH 2 852,47

Práce fakturované na základe DP 20/2022 - 519,75

K úhrade **2 332,72**

2. Cenu za zhotovenie diela objednávateľ uhradí zhotoviteľovi nasledovne:

Zálohovú platbu vo výške 1 500,- € do 7 dní po nadobudnutí účinnosti tejto zmluvy na

základe zhotoviteľom vystavenej a objednávateľovi doručenej faktúry.

Vyúčtovaciu platbu vo výške  832,72 € po odovzdaní diela na základe vystavenej

konečnej faktúry do 7 dní od jej doručenia objednávateľovi.

Faktúry musia obsahovať všetky náležitosti daňového dokladu.

**V.**

**Podmienky vykonania diela**

1. Zhotoviteľ sa zaväzuje vykonávať dielo vo vlastnom mene a na vlastnú zodpovednosť.
2. Predmet diela musí byť vykonaný v súlade s platnými právnymi predpismi SR, príslušnými štátnymi technickými normami, technologickými predpismi dodávateľa materiálu a touto zmluvou. Zhotoviteľ je pri realizácií diela povinný sa riadiť východzími podkladmi objednávateľa, následnými dohodami zmluvných strán, vyjadreniami verejnoprávnych orgánov , ústnymi a písomnými pokynmi a požiadavkami objednávateľa.
3. Zhotoviteľ po prevzatí pracoviska zodpovedá v plnom rozsahu, že na vlastné náklady vykoná všetky opatrenia na plnenie úloh na úseku bezpečnosti a ochrany zdravia pri práci a na úseku ochrany pred požiarmi určených predovšetkým:
4. zákonom č. 124/2006 Z. z. v znení neskorších predpisov a s ním súvisiacich predpisov vrátane zdravotnej spôsobilosti zamestnancov, určovania pracovných postupov, vykonávania oboznamovania a overenia vedomostí o BOZP svojich zamestnancov, poskytovania osobných ochranných pracovných prostriedkov, kontroly dodržiavania požiadaviek BOZP na pracovisku, zaistenie technickej bezpečnosti používaných pracovných prostriedkov, vedenie predpísanej dokumentácie o BOZP,
5. zákonom č. 314/2001 Z. z. o ochrane pred požiarmi v znení neskorších predpisov a s ním súvisiacich predpisov vrátane školenia a overovania vedomostí o ochrane pred požiarmi, kontroly dodržiavania požiadaviek na zabezpečenie ochrany pred požiarmi najmä na miestach so zvýšeným nebezpečenstvom vzniku požiaru a pri činnostiach so zvýšeným nebezpečenstvom vzniku požiaru, vedenie predpísanej dokumentácie o ochrane pred požiarmi.
6. Objednávateľ poskytne v prípade potreby autodopravu a bager. V prípade prekážky v realizácií diela na strane objednávateľa sa predlžuje termín dokončenia o dobu trvania tejto prekážky. Zhotoviteľ je povinný objednávateľa bezodkladne informovať o vzniku akejkoľvek prekážky, ktorá bráni alebo sťažuje vykonanie predmetu zmluvy s dôsledkom predĺženia zmluvnej lehoty na dokončenie diela.
7. Objednávateľ je oprávnený kontrolovať realizáciu diela. Ak objednávateľ zistí, že zhotoviteľ realizuje dielo v rozpore so svojimi povinnosťami, je zhotoviteľ povinný na základe písomnej výzvy objednávateľa odstrániť vady vzniknuté vadným vykonaním diela a to bez zbytočného odkladu, resp. v dobe určenej objednávateľom.

**VI.**

**Zhotovenie diela, jeho odovzdanie a prevzatie**

1. Zhotoviteľ splní svoju povinnosť vykonať dielo jeho riadnym zhotovením bez vád a nedorobkov a odovzdaním objednávateľovi dohodnutým spôsobom.
2. Zmluvné strany sa dohodli na tom, že dielo bude zhotoviteľom odovzdané a objednávateľom prevzaté aj v prípade, že bude vykazovať drobné vady alebo nedorobky, pričom v takomto prípade prevzatie diela objednávateľom nezbavuje zhotoviteľa povinnosti drobné vady a nedorobky bezodkladne odstrániť. Drobnými vadami a nedorobkami sa pre účely tejto zmluvy rozumejú také vady a nedorobky, ktoré nebránia riadnemu užívania diela. Tieto prípadné drobné vady a nedorobky musia byť uvedené v preberajúcom protokole, v ktorom objednávateľ stanoví termín ich odstránenia zhotoviteľom.

**VII.**

**Záručná doba a zodpovednosť za vady**

1. Zhotoviteľ zodpovedá za to, že dielo bude vykonané v súlade a za podmienok stanovených touto zmluvou, právnymi predpismi, záväznými technickými normami, najmä STN a následnými písomnými ujednaniami zmluvných strán.
2. Záručná doba diela je 36 mesiacov a začína plynúť odo dňa podpisu preberacieho protokolu. V tejto dobe má zhotoviteľ povinnosť odstrániť prípadné vady a nedorobky bezplatne.
3. Zhotoviteľ nezodpovedá za vady diela, ktoré boli spôsobené použitím materiálov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu upozornil objednávateľa a ten na ich použití napriek tomu trval.
4. Záruka na kvalitu sa vzťahuje na skryté vady diela, ktoré sa objavia v záručnej dobe. Reklamovanú – zjavnú ako aj skrytú - vadu je zhotoviteľ povinný urýchlene bezplatne odstrániť a to bez ohľadu na to, či svoju zodpovednosť za vadu uznáva alebo nie. V prípade rozdielneho názoru na to, kto zodpovedá za vady, má po jej odstránení právo zhotoviteľ podať návrh na rozhodnutie v tejto veci, pričom náklady na odstránenie vady bude znášať strana neúspešná v tomto spore.
5. Na vady a nedorobky, ktoré objednávateľ zistil až po prevzatí diela je objednávateľ povinný písomne upozorniť zhotoviteľa a vyzvať ho na ich odstránenie.
6. Zhotoviteľ sa zaväzuje uplatnené vady a nedorobky odstrániť najneskôr do 30 dní od doručenia reklamácie .

**VIII.**

**Nebezpečenstvo škody**

1. Zhotoviteľ zodpovedá za nebezpečenstvo straty a náhodného poškodenia všetkého majetku a rozpracovanej práce do okamžiku odovzdania zhotoveného diela. Zhotoviteľ prehlasuje, že je poistený v dostatočnom rozsahu na všetky škody, ktoré môžu jeho vinou alebo vinou vyššej moci s realizáciou stavby nastať.

**IX.**

## Zmluvné pokuty

1. Zhotoviteľ je v omeškaní, ak:
2. neodovzdá dielo v dohodnutom termíne,
3. neodstráni včas vady protokolárne zistené pri odovzdaní a prevzatí diela,
4. nevyprace po dokončení diela v zmluve stanovenom termíne stavenisko a pozemok,
5. nedostaví sa v stanovenom termíne k posúdeniu reklamácie,
6. neodstráni skrytú reklamovanú vadu, v lehote stanovenej touto zmluvou, resp. do doby dohodnutej s objednávateľom,
7. nenastúpi na realizáciu diela.
8. V prípadoch uvedených v predchádzajúcom bode tohto článku, zaplatí zhotoviteľ objednávateľovi zmluvnú pokutu vo výške 0,2 % z ceny diela (bez DPH) za každý deň omeškania.
9. Objednávateľ je v omeškaní, ak mešká s platbou alebo ak nezaplatí z jeho viny niektorú zálohu alebo doplatok ceny v lehote splatnosti. V takom prípade má zhotoviteľ právo vyúčtovať za každý deň omeškania úrok z meškania 0,05 % z dlžnej čiastky (bez DPH).

**X.**

**Odstúpenie od zmluvy a jej vypovedanie**

1. Objednávateľ je oprávnený od zmluvy odstúpiť, ak zhotoviteľ i napriek písomnému upozorneniu objednávateľa vykonáva dielo v rozpore so svojimi povinnosťami.
2. Zhotoviteľ je oprávnený od zmluvy odstúpiť, ak objednávateľ neplní zmluvné záväzky, a tým zhotoviteľovi znemožňuje realizáciu diela.
3. Zhotoviteľ je oprávnený od zmluvy odstúpiť, ak je objednávateľ v omeškaní so zaplatením ceny za vykonané práce viac ako 30 dní.

**XI.**

**Vyššia moc**

1. Pre účely tejto zmluvy sa za vyššiu moc považuje každá nepredvídateľná alebo neodvratná udalosť, ktorá vznikla nezávisle na vôli zmluvných strán, a ktorá znemožňuje po určitú dobu celkové alebo čiastočné splnenie záväzkov niektorej zo zmluvných strán. Ako vyššiu moc je možné uznať udalosti, ku ktorým dôjde po podpise tejto zmluvy a ktorým nemohla zmluvná strana, ktorej sa týkajú, zabrániť.
2. Zmluvná strana, u ktorej dôjde k okolnosti vyššej moci, je povinná bez meškania, najneskôr do 30 dní, písomne uvedomiť druhú zmluvnú stranu o vzniku tejto udalosti, ako aj o jej ukončení. Nesplnenie tejto povinnosti v stanovenom termíne má za následok zánik práva dovolávať sa nárokov vyplývajúcich z okolnosti vyššej moci.
3. Po dobu trvania okolnosti vyššej moci sa plynutie lehoty určenej na realizáciu diela spočíva a zmluvné strany nie sú povinné plniť záväzky z tejto zmluvy, ktorých plnenie je vyššou mocou znemožnené.
4. V prípade, že okolnosť vyššej moci trvá dlhšie ako 1 mesiac, sú zmluvné strany povinné si dohodnúť odpovedajúce zmeny tejto zmluvy. Pokiaľ nedôjde k dohode, je ktorákoľvek zo zmluvných strán oprávnená jednostranným písomný prehlásením doručeným druhej zmluvnej strane od tejto zmluvy odstúpiť.

**XII.**

**Záverečné ustanovenie**

1. Táto zmluva nadobúda platnosť dňom jej podpísania všetkými zmluvnými stranami, pričom je rozhodujúci deň, keď zmluvu podpísala posledná zmluvná strana.
2. Účinnosť tejto zmluvy je viazaná na jej zverejnenie na webovej stránke obce Slovinky.
3. Otázky neupravené touto zmluvou sa riadia príslušnými ustanoveniami Obchodného zákonníka, prípadne ďalšími právnymi predpismi.
4. V prípade, že je alebo ak sa stane niektoré ustanovenie tejto zmluvy neplatné, zostávajú ostatné ustanovenia tejto zmluvy platné a účinné. Miesto neplatného ustanovenia sa použijú ustanovenia všeobecne záväzných právnych predpisov upravujúce otázku vzájomného vzťahu zmluvných strán. Zmluvné strany sa potom zaväzujú upraviť svoj vzťah prijatím iného ustanovenia, ktoré svojím obsahom a povahou najlepšie zodpovedá zámeru neplatného ustanovenia.
5. Meniť alebo dopĺňať túto zmluvu je možné len formou písomných dodatkov, podpísaných oprávnenými zástupcami obidvoch zmluvných strán.
6. Táto zmluva sa vyhotovuje v  2 rovnopisoch, z ktorých po jednom obdrží každá zo zmluvných strán.
7. Zmluvné strany si zmluvu prečítali, jej obsahu porozumeli a prehlasujú, že ich prejavy vôle sú slobodné, vážne, zrozumiteľné a určité, čo svojimi podpismi potvrdzujú.

**Objednávateľ: Zhotoviteľ: Zhotoviteľ:**

V .............................., dňa: ................. V .............................., dňa: .................

............................................................. .............................................................

**Obec Slovinky, Slovinky 58 Sociálny podnik obce Slovinky s. r. o., r.s.p.**

Bc. Gabriela Kopnická,Bc. Gabriela Kopnická, starostka obce konateľka spoločnosti